
	ՀՀ կառավարության «Հայաստանի Հանրապետության շրջակա միջավայրի նախարարությանն արտաբյուջետային ավանդային հաշիվ բացելու թույլտվություն տալու մասին» որոշման նախագծի (Նախագիծ) վերաբերյալ հայտնում ենք հետևյալը.
Նախագծով առաջարկվում է Շրջակա միջավայրի նախարարության համար Ֆինանսների նախարարության գանձապետարանում բացել ՀՀ դրամով արտաբյուջետային ավանդային հաշիվ՝ «Կենսաբանական բազմազանության մասին» կոնվենցիայի միջազգային բարձր մակարդակի միջոցառման շրջանակներում կազմակերպչական աշխատանքներին աջակցելու, ինչպես նաև մինչև 2028թ. ավարտը ՀՀ կողմից Կոնվենցիայի նախագահությունը ստանձնելու կապակցությամբ կազմակերպվող ծրագրերին ու միջոցառումներին օժանդակելու նպատակով։
Այդ առումով առաջարկում ենք Նախագծում «օժանդակելու նպատակով» բառերից հետո ավելացնել «գլոբալ բնապահպանական հիմնադրամների, գործընկեր պետությունների, օտարերկրյա և տեղական կազմակերպությունների, բարերարների կողմից նվիրաբերությունների և նվիրատվությունների» արտահայտությունը՝ արտաբյուջետային հաշվին մուտքագրվող դրամական միջոցների ակնկալվող աղբյուրների հստակեցման նպատակով:
Միաժամանակ, նկատի ունենալով, որ COP-17-ի շրջանակներում արդեն իսկ գոյություն ունեցող միջոցառումների գծով ՀՀ պետական բյուջեում նախատեսված են համապատասխան միջոցներ (այդ թվում, կազմակերպչական աշխատանքների համար), առաջարկում ենք հստակեցնել արտաբյուջետային հաշվին մուտքագրվող միջոցների ծախսման ուղղությունները (արդյոք վերջիններս լրացնելու են գոյություն ունեցող ուղղությունները, թե նախատեսվում է հատկացնել նաև նոր, հետագայում ձևավորվող ուղղություններով):
	










Ընդունվել է։ Կատարվել է համապատասխան փոփոխություն։





Պարզաբանում։  Մուտքագրվող միջոցները ծախսվելու են արդեն իսկ գոյություն ունեցող և նոր՝ հետագայում ձևավորվող ուղղություններով։


	1. Ֆինանսների նախարարություն

	Ֆինանսատնտեսական նախարարական կոմիտեի 21.08.2026թ. նիստում պայմանով դրական դիրքորոշում ստացած «Հայաստանի Հանրապետության շրջակա միջավայրի նախարարությանն արտաբյուջետային ավանդային հաշիվ բացելու թույլտվություն տալու մասին» ՀՀ կառավարության որոշման նախագծի (հարց 20) վերաբերյալ, որով առաջարկվում է Շրջակա միջավայրի նախարարության համար Ֆինանսների նախարարության գանձապետարանում բացել ՀՀ դրամով արտաբյուջետային ավանդային հաշիվ՝ «Կենսաբանական բազմազանության մասին» կոնվենցիայի միջազգային բարձր մակարդակի միջոցառման շրջանակներում կազմակերպչական աշխատանքներին աջակցելու, ինչպես նաև մինչև 2028թ. ավարտը ՀՀ կողմից Կոնվենցիայի նախագահությունը ստանձնելու կապակցությամբ կազմակերպվող ծրագրերին ու միջոցառումներին օժանդակելու նպատակով, հայտնում ենք, որ դիտողություններ և առաջարկություններ չունենք:

